PÖYTÄKIRJA

Iltakoulu ry

Hallituksen kokous 12/2012

Aika: Tiistai 9.10.2012 kello 10.00

Paikka: Luentosali Pinni A 3111, Tampereen yliopisto

**Läsnäolijat:**

Eetu Kreivi, puheenjohtaja

Pauliina Fors, sihteeri

Maggie Nurminen

Sara Linnoinen

Noomi Saarinen

Santeri Lampi

Johanna Kaunisvaara

Linda Salo *(poistui 11.47)*

Meri Hätönen *(saapui 10.20)*

1. **Kokouksen avaus**

Puheenjohtaja avaa kokouksen kello 10.09.

1. **Laillisuus ja päätösvaltaisuus**

Kokous todetaan lailliseksi ja päätösvaltaiseksi, koska yli puolet hallituksen jäsenistöstä on paikalla ja kokouskutsu on lähetetty viikkoa ennen kokousta.

1. **Pöytäkirjantarkastajien valinta**

Valitaan pöytäkirjantarkastajiksi Maggie Nurminen ja Noomi Saarinen.

1. **Esityslistan hyväksyminen**

Esityslista hyväksytään sellaisenaan.

1. **Ilmoitusasiat ja posti**
2. Rahastonhoitaja Johanna Kaunisvaara on maksanut laskuja (Peace Day julisteet & fuksisitsien tilavuokra).
3. Puoluemainoksia on löytynyt AJ-tilasta. Iltakoulun kanta on ollut, että se pysyy erillään puoluepolitiikasta. Puheenjohtaja laittaa asiasta viestiä politologeille. Keskustellaan puoluepoliittisen mainonnan kieltämisen tarpeellisuudesta: hallituksessa esitetään kannanottoja puolesta ja vastaan. Päätetään kuitenkin pitää kiinni perinteistä ja pitää AJ-tila sekä politologien sähköpostilistat ns. neutraalina alueena.
4. Patentti- ja rekisterihallinnolle on tehty ilmoitus uusista nimenkirjoitusoikeuksista (Eetu Kreivi, puheenjohtaja, sekä Linda Salo, varapuheenjohtaja). Kaikki aiemmin tehdyt sääntömuutokset eivät jostain syystä ole kirjautuneet heidän järjestelmäänsä, vaan roikkuvat siellä. Asia pitää selvittää ennen syyskokousta.
5. Tiedotusvastaava Noomi Saarinen alkaa tehdä Iltakoulu ry:n kotisivujen news feedin kokouksista yhteenvetoja, joilla toivottavasti saadaan jäsenistöä pysymään perillä mitä kokouksissa puhutaan, sekä saadaan säännöllistä päivitystä nettisivuille.

*Meri Hätönen saapuu kello 10.20.*

1. **Talous**
2. Yhdistyksen rahatilanne on hyvä. Rahaa on tällä hetkellä n. 4500 €, sponsorimaksuja ei vielä ole tullut.
3. Jäsenmaksuja on tullut Iltakoulun tilille hyvin ennen sitsejä, yhteensä ainakin 34.
4. Sitsimaksuja tullut erittäin huonosti, asia selvitettävä erittäin pian. Eetu ja Johanna laittavat asiasta viestiä politologeille, kun saadaan tarkka maksamattomien lista.
5. Vappusitsien kaikki maksut on nyt saatu.
6. Staabin lahja maksoi 32 €, hyväksytään kulujen maksaminen Meri Hätöselle täysimääräisenä.
7. Parkkisakkoja tullut sekä tapahtumavastaaville että liikuntavastaavalle yhdistyksen toiminnassa, hyväksytään parkkisakkojen korvaaminen liikuntavastaa Ilmari Uljaalle, sekä se, että tapahtumavastaavat Sara Linnoinen ja Sofia Härkönen maksavat parkkisakot sitseillä kerätyistä pulloista saaduista rahoista.
8. **Haalarit ja sponsoritilanne**
9. Haalareita on tilattu 41. Johtuen haalaritilausten määrästä valmistajalla, haalaritilaus viivästyy sen verran, että haalarikastetta siirretään viikolla. Tulevina vuosina haalarit kannattaa tilata aiemmin.
10. Nordean sopimus ja pari muutakin sopimusta vielä auki, selviävät parin päivän sisällä. Päätetään että ei hyväksytä Iltakoulun haalareihin mahdollista Puolustusvoimien mainosta, koska se saattaisi herättää jäsenistössä vastustusta.
11. **JKY**
12. Kielikeskusasiasta on pidetty kokous JKY:ssä, kielikeskuspalautteen antamisesta pitää muistuttaa politologeja. Kielikeskuksesta on tähän mennessä vastattu varsin nihkeästi JKY:n ehdotukseen ongelmien esille nostamisesta, mikä herättää hämmästystä. Asiasta selvinnee lisää seuraavassa JKY:n kokouksessa, sillä JKY:n ja TAMY:n edustajat ovat tavanneet Kielikeskuksen edustajia. Tällä hetkellä varsinainen kielikeskustapahtuma on jäissä, ja asiaa pyritään edistämään keskustelujen kautta.
13. JKY:n hallopedihakua on pidennetty viikolla.

1. **Kopo**
2. Iltakoulu ry:n hallituksen jäsenten Meri Hätösen ja Santeri Lammen ansiokkaan aktiivisuuden avulla MTTTP1-kurssi on saatu poistettua politiikan opiskelijoiden tutkintovaatimuksista, ja tilalle saatu enemmän politiikan opiskelijan tilastotiedetarpeita vastaava YKYY 2 ”Yhteiskunnan mittaaminen” -kurssi.
3. Ehdotetaan Tapio Juntusen palkitsemista kunniakirjalla tai vastaavalla, sekä kutsumista Marrassitseille kunniavieraaksi aveceineen.
4. Kopo-vastaava Linda Salo on yrittänyt tavoitella Mikko Lahtista, keskustellakseen kvalikurssista, mutta ei ole onnistunut saamaan häntä kiinni. Asia on siis kuitenkin edelleen vireillä.
5. Huomenna 10.10. vapaavalinnaisten aineiden info klo 16 Päätalo C5.
6. **Aj-tila**
7. Aj-tilan kalustus:
   1. Viestintävastaava Noomi Saarinen on löytänyt AJ-tilaan lukollisen laatikoston.
   2. Kahvinkeitin tarvitaan.
   3. Päätetään hankkia viherkasveja.
   4. Kalustukselle voi vielä tehdä jotain, esim. isoa pöytää tuskin tarvitaan siinä muodossaan.
   5. Stereo/äänentoistolaitteissa on paljon tarjontaa ja hintavaihtoehtoja, keskustellaan eri vaihtoehtojen eduista ja haitoista. ”AJ-tilatoimikunta” jatkaa asian tiimoilta pohtimista, ja lähettää asiasta sähköpostia hallitukselle.
   6. Mietitään mahdollisuutta kysellä vanhoja tavaroita Iltakoulu\_jutut listalla
8. **CMI**
9. CMI:ltä on kyselty olisiko Iltakoululla kiinnostusta lähteä heille ekskulle marraskuun lopulla. Mahdollisiksi päiviksi ehdotetaan 22., 23.11., 29.11. tai 30.11. Optimaalinen osallistujamäärä 20-25. Ekskutoimikunnan muodostavat Eetu Kreivi, Maggie Nurminen ja Noomi Saarinen

.

1. CMI:n työelämävideo Iltakoulun sivuilla on hankalassa tilanteessa, keskustellaan mahdollisuudesta ladata video YouTubeen yksityisenä, jolloin se aukeaa vain IK:n sivujen kautta. Viestintävastaava Noomi kysyy asiasta CMI:ltä. Video poistetaan sivuilta väliaikaisesti, kunnes saadaan asiaan selvyys.
2. **Menneet ja tulevat tapahtumat**
3. Fuksisitsit

Onnistuneet, paljon kiitosta, maksut vain jääneet vähiin.

1. Staabin vuosijuhlasitsit

Kivaa, ja vähän erilainen sitsikulttuuri. Keskusteltiin mahdollisista yhteisistä sitseistä Staabin kanssa.

1. Suunnistussauna

Tänään, kaikki kunnossa. Patinalaisiakin ehkä tulossa.

1. POP-päivät

Sitsipaikat täytetty IK:n puolesta. Lahjaksi voisi hyödyntää viime keväältä jääneitä Tampere-kahveja. Maksut maksetaan Iltakoulun tilille 10.10. mennessä. Lähtijät sopivat keskenään Eetun johdolla majoituksesta ja menostaan sinne.

1. Tampere filharmonian konsertti

Järjestetään 2.11., ennakkoilmoittautumiset kulttuurivastaava Oona Lohilahdelle.

1. Lexican ja P-klubin vuosijuhlat

Noomi Saarinen ja Ilmari Uljas menevät edustamaan Iltakoulua P-klubin vuosijuhlille, Sara Linnoinen ja Meri Hätönen Lexican vuosijuhlille.

1. Marrassitsit

Henkilökuntaa kutsutaan mukaan, Tapio Juntunen ja Tuomas Forsberg pääsevät ilmaiseksi. Päätetään että Marrassitseille voi tilata muutaman tapahtumajulisteen.

1. Muut tulevat tapahtumat
   1. Kv-neuvotteluilta tulossa, mahdollisesti 29.10
   2. Vaihtarit Megazoneen 24.10 tuutoreineen
   3. Kv-sitsit alustavasti 13.11. Sorin klubilla
   4. Korismatsi: päätetään alustavaksi henkilömääräksi 10. Linda Salo pyytää tarjousta järjestäjältä.
   5. Työharjoittelu-info marras-joulukuun vaihteessa
   6. Haalarikaste 1.11.
   7. ”Joulusauna” 4.12. Hämpin kattosaunalla (15.11. sauna peruttu)

*Linda Salo poistuu kello 11.47*.

1. **META**

Kulttuuri- ja liikuntatapahtumissa on ollut varsin vähän osallistujia, pohditaan miksi, sekä miten ihmisiä saataisiin mukaan. Hallitus kokee kuitenkin tärkeäksi tarjota näitäkin tapahtumia. Hallituslaiset voisivat ottaa erityisesti asiakseen tapahtumien promoamisen henkilökohtaisella tasolla. Olisi hyvä myös ilmoittaa aina järjestäjälle etukäteen, mikäli ei pääse tapahtumiin.

1. **Seuraavasta kokouksesta sopiminen**

Seuraava kokous päätetään järjestää ke 31.10. klo 12.

1. **Kokouksen päättäminen**

Puheenjohtaja päättää kokouksen kello 11.58.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Eetu Kreivi, puheenjohtaja Pauliina Fors, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maggie Nurminen, pöytäkirjantarkastaja Noomi Saarinen, pöytäkirjantarkastaja